**AN FORAS TAIGHDE AR OIDEACHAS**

**folúntais do Phoist Shealadacha mar Chúntóirí Taighde**

Ba chóir go mbeadh céim onórach (1 nó 2:1) i ndisciplín ábhartha (m.sh. síceolaíocht, staitisticí, oideachas, eolaíocht shóisialta) ag iarratasóirí. Beidh cáilíocht iarchéime, taithí ar thaighde (go háirithe taighde bainteach le bailiúchán sonraí mórscála a riar, teagmháil le scoileanna san áireamh), anailís staitisticiúil ar shonraí suirbhé mórscála) agus/nó eolas ar thrialacha caighdeánaithe a fhorbairt, mar bhuntáiste.

**Scála Tuarastail: €32,478 – €44,933**

Táthar ag súil na hagallaimh a reachtáil i lár Mhí na Nollag 2017.

Iarratais mar aon le litir chumhdaigh agus curaclam vitae agus ainmneacha beirt mholtóirí, **faoi 5.00 pm ar an Mháirt, 5 Nollaig, 2017**

chuig: *vacancies@erc.ie*

nó sa phost chuig: Folúntais, An Foras Taighde ar Oideachas,

Droim Conrach, Campas Choláiste Phádraig, Áth Cliath 9, D09 AN 2F.

*(Cruthóidh iarratas ar ríomhphost uathfhreagra – muna bhfaigheann tú*

*freagra go luath tar éis duit d’iarratas a chuir isteach déan teagmháil le*

*Patricia ag 01 837 37 89)*

**Sonraíocht Poist**

**Poist do Chúntóirí Taighde - Conradh Sealadach (1 bhliain)**

Tá an Foras Taighde ar Oideachas ag feidhmiú ó mhí Eanáir 1966 agus tá sé lonnaithe ar champas DCU Choláiste Phádraig. Déantar taighde ann ar gach leibhéal den chóras, ó oideachas réamhscoile go dtí oideachas aosach. Déantar an taighde ar éilimh ón Roinn Oideachais agsu Scileanna nó ó ghníomhaireachtaí seachtracha (m.sh. CNCM nó CNOS) agus mar thoradh ar thionscnaíocht na foirne san Ionad. Cuirtear seirbhís measúnaithe ar fáil freisin don chóras oideachais, mar shampla, trí thrialacha caighdeánaithe a fhorbairt agus a dháileadh don úsáid ag scoileanna. I Meán Fómhair 2015, rinneadh an tIonad a bhunú mar Chomhlacht Reachtúil de réir mar atá san Acht Oideachais (1998). Tá tuilleadh eolais ar fáil ar láithreán gréasáin an Ionaid ag [www.erc.ie](http://www.erc.ie)

**Na Poist**

Déanfar iarratasóirí rathúla a dháileadh ar thionscnamh amháin nó níos mó ar chlár oibre an Ionaid. Beidh siad ag obair ar thionscnamh taighde nó ar thrialacha caighdeánaithe.

**Riachtanais:**

* Céím onóracha (1 nó 2:1) i ndisciplín ábhartha ar nós síceolaíocht, staitisticí, oideachas, eolaíocht shóisialta
* Sár-scileanna ar anailís staitisticiúil (cumas le SPSS nó a leithéid)
* Cumas maith scríbhneoireachta
* Scileanna maithe idirphearsanta agus cumarsáide, go háirithe cumas teagmhála le scoileanna agus le hinstitiúidí agus/nó le heagraíochtaí oideachasúla eile
* Pleanáil mhaith agus scileanna eagrúcháin
* Éifeachtacht phearsanta, solúbthacht agus réiteach fadhbanna atá go maith
* Cumas obair a dhéanamh as a stuaim féin agus mar chuid d’fhoireann.

*agus ar a laghad* ***trí cinn*** *acu seo a leanas:*

* Iarchéim
* Taithí ar bhunachar sonraí a bhainistiú
* Taithí ar a bheith ag obair i dtimpeallacht thaighde
* Feasacht ar shaincheisteanna oideachasúla
* Inniúlacht sa Ghaeilge
* Eolas ar thrialacha siciméadracha a chruthú agus a chaighdeánú agus, go hídéalach, taithí ar a bheith ag obair sa réimse seo.

Is inmhianaithe é go mbeadh ceadúnas tiomána iomlán agus glan mar aon le fáil ar ghluaistéan do ghnóthaí ócáideacha bainteach leis an obair ag an té a cheapfar.

**Príomhdhualgais**

Beidh sé mar dhualgas ar aon duine a n-éiríonn leis/léi:

* Cuidiú le hobair riaracháin ginearálta bainteach le tionscnaimh (m.sh. teagmháil le scoileanna agus le gníomhaíochtaí/comhlachtaí eile)
* Ionstraimí a ullmhú nó a leasú (m.sh., measúnuithe, ceistneoirí) le húsáid i dtionscnaimh
* Cuidiú le bunachair shonraí mhóra a bhainistiú
* Freastal ar chruinnithe (thar lear in amanna, b’fhéidir) agus a bheith i dteagmháil le gníomhaireachtaí seachtracha maidir le tionscnaimh a bhíonn dáilte
* Cuardaigh agus athbhreithnithe litríochta a dhéanamh
* Anailís staitisticiúil a dhéanamh (m.sh., ag baint úsáide as SPSS, HLM, MPLUS) faoi mhaoirseacht
* Cuidiú le tuarascálacha a scríobh
* Aon dualgais eile a dháilfear ó am go ham a chomhlíonadh.

Má chuirtear an duine a cheapfar ag obair ar thrialacha a fhorbairt, beifear ag súil go ndéanfaidh an duine sin

* Oibriú le speisialtóirí ábhar chun míreanna a bheidh mar chuid de thrialacha caighdeánaithe ar ghnóthachtáil a ullmhú agus a athbhrethniú
* Cuidiú le caighdeánuithe ar thrialacha le samplaí ionadaíocha scoláirí.

**Scála Tuarastail: €32,478 – €44,933**

Déanfar an ceapachán ar leibhéal Scála an Chúntóra Taighde ag pointe a bhíonn de réir Polasaí Pá reatha an Rialtais, le hiontrálaí nua ag tosú ag bun an scála (sin, póinte a haon).

**Déanfar painéal a chruthú óna líonfar folúntais den chineál céanna.**

Iarratais mar aon le litir chumhdaigh agus curaclam vitae agus ainm beirt mholtóirí

 chuig: *vacancies@erc.ie*

 nó sa phost chuig: Folúntais, An Foras Taighde ar Oideachas, Campas Choláiste Phádraig, Droim Conrach, Áth Cliath 9, D09 AN 2F.

Is é an spriocdháta chun iarratais a fháil ná **5.00 pm ar an mháirt 5 Nollaig, 2017.**

**Is Fostóir Comhdheiseanna é an Foras Taighde ar Oideachas**

Ba chóir d’iarratasóirí a bheith san airdeall go bhfuiltear ag súil na hagallaimh a reachtáil i lár Mhí na Nollag 2017.